**Daniil Savitski** (sündinud 4. mail 1989) on Eesti jalgpalliväravavaht, kes mängib Eesti Meistriliigas JK Tallinna Kalevis.

Eluheidikute petmine
--------------------

01. novembril 2017 avaldas Pealtnägjia loo, kus Advokaadibüroo Laus ja Partnerid vandeadvokaat Daniil Savitski ja tema äripartnerit süüdistatakse vaestelt inimestelt korterite väljapetmises. Kriminaalasjas oli kolm kannatanut.Süüdistuse järgi ostsid kohtualused Delta Property OÜ nimele võlgnikele kuulunud korteriomandeid, valides selleks välja sotsiaalselt vähekindlustatuid ning kinnisvara vallas nappide kogemusteta inimesi. Pärast seda, kui kohtutäitur oli võlgniku vara või selle osa enampakkumisel maha müünud ja saadud summa jäägi endise korteriomaniku pangakontole üle kandnud, vormistasid Savitski ja Borodin endise omanikuga näilise üürilepingu, mille alusel kanti kohtutäiturilt saadud raha hoopis Delta Property arveldusarvele. Põhja ringkonnaprokuratuur lõpetab kriminaalmenetluse kelmuses ning prostitutsioonile kaasa aitamises süüdistatava kinnisvarafirma juhi Daniil Savitski suhtes. Savitski hüvitanud kahele kannatanule tekitatud kahju täies ulatuses ehk ligi 28 000 eurot.

Klubikarjäär
------------

### Tallinna Jalgpalliklubi

Täiskasvanute tasemel hakkas Savitski mängima hooajal 2005 madalates liigades Tallinna Jalgpalliklubi teises ja kolmandas võistkonnas. 2006. aastal tegi II liigas esindusvõistkonnas debüüdi hooaja avamängus Tartu Maagi duubelvõistkonna vastu, kaotades mängu 0–2, mis jäi mängija ainsaks esituseks. Noorte A2.I liigas oli väravasuul kõigis 19 mängus kui võistkond saavutas Lasnamäe Ajaxi järel teise koha.

### FC TVMK

2007. aastal liitus noormängija FC TVMK-ga, kuid oli seal kogenud Vitali Teleši ja lätlase Antons Trifonovsi järel alles kolmas valik ning pääses kahe hooaja jooksul vaid kahel korral esindusmeeskonna väravat kaitsma. Oma Meistriliiga debüütmängus 26. juulil 2008 Sillamäe Kaleviga hoidis mängija värava puhta. Esiliigas käis platsil 56 mängus. 2008. hooaja lõppedes sai mängijast vabaagent kuna TVMK lõpetas rahaliste probleemide tõttu tegevuse.

### Nõmme Kalju

Hooajal 2008 liitus mängija Nõmme Kaljuga, kus tuli võidelda põhiväravavahi koha pärast Rene Kaasiga. Tollal 19-aastane väravavaht tegi Nõmme klubis debüüdi 11. aprillil FC Levadia vastu, kui tuli võtta vastu 1–2 kaotus. Hoolimata kaotusest valiti Savitski Meistriliiga vooru sümboolsesse koosseisu. 2010. aastal alustas ta võistkonna kindla esiväravavahina, kuid sai aprilli keskel vigastada ning loovutas pärast seitsmendat vooru koha Kert Kütile ega naasnudki tol hooajal enam väljakule.

### JK Tallinna Kalev

Daniil Savitski liitus JK Tallinna Kaleviga hooajaks 2012 laenulepingu alusel. Debüüt uues klubis toimus 7. aprillil 0:3 kaotusmängus Tallinna FC Flora vastu.

Koondisekarjäär
---------------

Savitski, kandes kaptenipaela, tüüris meeskonna Leedus Palangas toimunud U19 vanuseklassi Balti turniiril eduka võiduni, hoides enda värava mõlemas mängus puhtana. 2009. aastal kuulus mitu korda U21 koondise koosseisu, kuid ei pääsenud peatreener Frank Bernhardti käe all üheski mängus platsile. 2011. aastal kutsus noorte koondiste peatreener Frank Bernhardt Savitski U23 koondisse, mil Trophy Challenge Cup turniiri raames kohtuti Walesi eakaaslastega. Mäng lõppes tulemusega 1-2, Savitski kaitses selles kohtumises väravat kõik 90 minutit.

Saavutused
----------

* **2007**
	+ U19 Balti turniiri võitja
* **2008**
	+ Meistriliiga pronks FC TVMK koosseisus
* **2009**
	+ Meistriliiga aastalõputurniiri parim väravavaht
* **2011**
	+ Meistriliiga hõbe Nõmme Kalju FC koosseisus

Viited
------

1. ↑  "Arhiiv | ERR". *Arhiiv | ERR*. Vaadatud 9. märtsil 2024.
2. ↑  "Advokatuuri aukohus viibutas kolleegile näppu". *Äripäev*. Vaadatud 9. märtsil 2024.
3. ↑  "FOTOD | Eluheidikuid tüssanud vandeadvokaat võib pääseda kohtus vaid ehmatuse ja kopsaka rahanõudega". *www.ohtuleht.ee*. Vaadatud 9. märtsil 2024.
4. ↑  ERR (29. jaanuar 2018). "Prokuratuur lõpetab Savitski kriminaalasja". *ERR*. Vaadatud 9. märtsil 2024.
5. ↑  "Mängu protokoll – JK Sillamäe Kalev - Tallinna FC TVMK 0:1 (0:0)". Eesti Jalgpalli Liit. Vaadatud 26. veebruaril 2011.
6. ↑  "On alanud uus ajastu - Daniil Savitski ajastu !". Nõmme Kalju. Vaadatud 26. veebruaril 2011.
7. ↑  "Meistriliiga sümboolne koosseis on taas üllatusi täis". Eesti Jalgpalli Liit. 13. aprill 2009. Vaadatud 26. veebruaril 2011.
8. ↑  "Hooaeg 2010 kokkuvõte". Nõmme Kalju. Vaadatud 26. veebruaril 2011.
9. ↑  "U-19 jalgpallikoondis alustas Balti turniiri võiduga". Eesti Rahvusringhääling. 2. juuli 2007. Vaadatud 26. veebruaril 2011.[*alaline kõdulink*]
10. ↑  "U-19 jalgpallikoondis saavutas Balti turniiril esikoha". Eesti Rahvusringhääling. 3. juuli 2007. Vaadatud 26. veebruaril 2011.[*alaline kõdulink*]
11. ↑  "Estonian Airi Meistriliiga turniiri võitis FC Flora". Eesti Jalgpalli Liit. 31. detsember 2009. Originaali arhiivikoopia seisuga 2. jaanuar 2010. Vaadatud 26. veebruaril 2011.

Välislingid
-----------

* Daniil Savitski Soccernet.ee portaalis
* Daniil Savitski Õhtuleht.ee portaalis
* Daniil Savitski Delfi.ee portaalis